Blues-musiikki syntyi täällä Mississippin suistoalueella.
John Lee Hooker, Muddy Waters, BB King, Jessie Mae Hemphill.
Heitä ei voi enää nähdä, -
- mutta heidän henkensä elää.
Musiikki vie minut mennessään.
Kuulen sen, tunnen sen, -
- ja se vie minut toiseen aikaan ja paikkaan.
Jotkut sanoisivat sitä uskonnolliseksi kokemukseksi.
Olen samaa mieltä.
Mietin tapoja, joilla ihmiset ympäri maailman hakevat yhteyttä Jumalaan.
Mooses näki Jumalan pensaassa.
Buddha valaistui puun alla.
Muhammed koki Allahin läsnäolon vuorella.
Onko olemassa universaali käsitys jumalasta, -
- jonka kaikki uskonnot jakavat?
Vai onko jumala erilainen eri uskontojen edustajille?
Lähden selvittämään, -
- kuka jumala on.
Jumala haluaa olla paras ystäväsi.
Haluan nähdä, miten uskovaiset ympäri maailman kokevat pyhyyden.
Pyhät ovat ympärillämme juuri nyt.
Tutkin, miten jumalan identiteetti on muuttunut vuosituhansien kuluessa.
Hänen mielestään jumalia oli liikaa, -
- eikä häneen itseensä kiinnitetty tarpeeksi huomiota.
Opin, kuinka monta jumalaa sulautui yhdeksi.
Se on yksi voima, joka muotoilee koko maailman.
Etsin myös jumalan läsnäoloa...
Etsit siis fyysistä jälkeä jumalasta?
Kyllä.
...aivoistani.
KUKA JUMALA ON?
Kasvoin kristityn jumalkäsityksen kanssa.
Yksi ylimaallinen olento joka loi maailmankaikkeuden ja hallitsee sitä.
Jeesus on Jumalan maanpäällinen kuva.
Tiedän, etteivät kaikki näe jumaluutta samoin.
Haluan selvittää, miten muut uskonnot näkevät jumalan.
Matkustan siis Intiaan.
Hinduille -
- ei ole olemassa vain yhtä jumalaa, vaan miljoonia.
Vilkas pikku katu.
Tapaan Varanasin pyhässä kaupungissa historiantutkija
Binda Paranjapen selvittääkseni, miten hindut näkevät jumalansa.
Kujan jokaisessa kulmassa -
- ja aivan kaikkialla on alttari.
Jokaisessa kulmassa on oltava jumala.
Tässä on pieni alttari, -
- jossa on norsunpäinen jumala, Ganesha.
Ganesha?
Se on jumala joka poistaa esteitä.
- Poistaa esteitä? - Aivan.
Hindujen jumalia on monenlaisia.
Jotkut ovat miespuolisia.
Jotkut ovat naispuolisia.
Jotkut ovat puoliksi ihmisiä, puoliksi eläimiä.
Kullakin on tietyt voimat.
Hän on siis sairauden jumalatar.
- Joten me... - Sairauden?
Kun on sairas, -
- keho kuumenee, ja häntä kutsutaan -
- lähettämään viileä tuuli, joka viilentää kehon.
Selvä.
Kuinka monta jumalaa on valittavana?
- Miljoonia. - Miljoonia jumalia.
Kuinka kukaan osaa valita?
Yleensä perheen perusteella.
Kullakin perheellä on oma perhejumala, -
- joka kulkee suvussa.
Joskus hädän hetkellä -
- voi kääntyä jumalan tai jumalattaren puoleen -
- ja luvata palvoa häntä henkilökohtaisena jumalanaan, -
- jos hän vain auttaa vaikeina aikoina.
Minua kiinnostaa, miten patsaista -
- tuli jumalolentojen olinpaikkoja, -
- ja miten hindut kohtaavat jumalansa.
Binda vie minut intiimiin rukousrituaaliin.
Kuuletko ylistyslaulun?
Kuulen.
He herättävät laululla jumalattaren.
Nyt meidät siunataan.
Tämä seremonia on omistettu jumalatar Lalithalle.
Tämäkö on Lalitha, -
- hänen fyysinen ilmentymänsä?
Millainen jumala hän on?
Hänet luotiin surmaamaan demoni, -
- ja se on neitsyen voima, -
- tämän 16-vuotiaan naisen.
Onko hän neitsyt?
Hän on täynnä potentiaalia, -
- täynnä korkeinta energiaa.
Hän jakaa voimansa muille, jotta he voisivat taistella demoneitaan vastaan.
He kutsuvat jumalatarta -
- tämän kaikilla tuhannella nimellä, ja jokaisen nimen kohdalla -
- he antavat hänelle kukkia.
Kaikki, minkä sanomme, jokainen tavu, menee jumalattarelle.
Sanomalla nämä tuhat sanaa -
- on sanonut lähes kaikki mahdolliset tavut, -
- jotka voi sanoa.
Häntä voi siis kutsua millä tahansa tavulla.
Jumalatar on mikä tahansa puhe, ihmisääni, -
- ja maailma on luotu näistä rytmeistä.
Seuraajilleen Lalitha on olemassa heidän laulunsa rytmissä.
Se on taivaallista energiaa, joka antaa heille voimaa.
Jumalatar on siunannut sinua, -
- koska hän kutsui sinut tänne. Usko pois.
Uskon toki.
Seremonian näkeminen auttoi ymmärtämään, -
- mitä Jumala merkitsee hinduille.
Kaikkien jumalten takana on Bindan mukaan -
- yksi taivaallinen energianlähde, jonka lähelle uskovaiset pyrkivät.
Sanotaan, että se on vain periaate.
Puhdas energian muoto, joka ei ole mies -
- eikä nainen, eikä sillä ole nimeä.
Sille on annettu vain yksi nimi, Brahman.
Länsimaisissa uskonnoissa, -
- kristinuskossa, juutalaisuudessa, jopa islamissa on vain yksi jumala, -
- joka on puhdasta energiaa.
Hänelle ei voi antaa nimeä.
Hänelle ei voi antaa kasvoja.
Ei ole mitään, mitä koskea.
Voiko niitä verrata toisiinsa?
Kuin puu, jolla on runkonsa, -
- mutta myös oksat ja lehdet.
Meitä kaikkia varjostaa Brahman puu.
Aivan.
Kaunista.
- Kauniisti sanottu. - Kiitos.
Miten olisi lounas?
- Sopiiko? - Sopii.
Voimme kiittää jumalia hyvästä lounaasta.
Pidän siitä, miten uskovaiset täällä -
- löytävät jumalan, joka sopii heille.
Kuin hengellinen sormenjälki, -
- omanlaisensa joka ihmisellä.
Toista kuin lännen yksijumalaisuus.
Mutta ehkä se on vain pintaa.
Pinnalta katsoen -
- hindulaisuus näyttää monen jumalan uskonnolta.
Mutta pinnan alla -
- on yksi taivaallinen energia.
Miksi jotkut kulttuurit näkevät monta jumalaa ja toiset vain yhden?
Missä yhden jumalan palvominen -
- sai alkunsa?
Ehkä täällä.
Stonehenge, Ison-Britannian ikoninen 5000 vuotta vanha monumentti.
Stonehengen rakentanut kulttuuri joutui kestämään pitkiä, kylmiä talvia.
Heidän selviytymisensä riippui runsaasta sadosta.
Kannatti siis keskittyä siihen energianlähteeseen, -
- joka teki sen mahdolliseksi. Aurinkoon.
Joukko arkeologeja on löytänyt uusia todisteita, -
- jotka ehkä paljastavat täällä asuneiden ihmisten uskomukset.
Katsomme tuota kaivantoa ja sisäpuolta.
Vince Gaffney ja Paul Garwood -
- ovat tutkineet jättiläismäistä c: n muotoista muodostelmaa, -
- joka on noin kolmen kilometrin päässä Stonehengestä.
Muodostelma, jota kutsutaan nimellä Durrington Walls, -
- rakennettiin noin 4500 vuotta sitten.
Se on muotoiltu siten, -
- että sen avoin kohta osoittaa talvipäivänseisauksen auringonnousua.
Tämä on maata lävistävä tutkalaite.
Vinceä ja Paulia kiinnostaa -
- vanhempi monumentti, jonka he löysivät muodostelman alta.
Tutka havaitsi joukon suuria muodostelmia.
Pitkä kivikaari -
- tai suuria haudattuja muodostelmia penkereen alla.
Ne ovat pysyneet piilossa -
- useiden tuhansien vuosien ajan.
Piilossa olevat kivet ovat massiivisia.
Kukin on kahden miehen korkuinen.
Ne ovat myös osa c: n muotoista monumenttia, -
- mutta tämä c osoittaa eri suuntaan -
- kuin sen haudannut penger.
Tällä kohtaa oli aiemmin -
- aivan erimuotoinen monumentti.
Sen suunta oli kohti Beacon Hilliä ja tätä -
- itäistä mäkiketjua kohti. Se oli alueen -
- dominoiva maamuodostelma, -
- ja sillä oli varmasti merkitystä silloin.
Vincen ja Paulin mukaan alkuperäinen monumentti -
- saattaa olla vanhempi kuin Stonehenge.
He eivät tiedä, mitä sen sijainti suhteessa kukkuloihin merkitsi.
Ehkä kukkuloita pidettiin pyhinä, -
- tai ne olivat yhteydessä esi-isiin.
Mutta kun muinaiset britit rakensivat Stonehengen kivikehän, -
- he tuhosivat Durrington Wallsin vanhat kivet, -
- ja tekivät uuden, samaan suuntaan kuin Stonehenge osoittavan muodostelman.
Kohti kohoavaa talvipäivänseisauksen aurinkoa.
Ne on kumottu, ja myöhemmän henge-monumentin penger -
- on niiden päällä.
Se vaihtoi suuntaansa.
Sen muoto muuttui -
- ja luultavasti myös sen tehtävä.
Stonehengen luominen -
- ja uusi arkkitehtuuri Durrington Wallseilla -
- viittaa siihen, että aurinkoon kiinnitettiin enemmän huomiota -
- palvonnan ja uskonnollisen mielenkiinnon -
- pääkohteena.
Rakentajat halusivat yhteyden kesään.
Stonehengen ihmiset olivat ehkä ensimmäisiä, -
- jotka palvoivat aurinkoa ainoana, kaikkivoipana jumalana.
Mutta ehkä he menettivät jotain keskittymällä aurinkoon.
Kun jumalat olivat esi-isiä, jokia, vuoria, -
- heihin oli helpompi ottaa yhteyttä.
Heille oli helpompi puhua.
Kuinka voi puhua jumalalle, joka on niin kaukana?
Toivon löytäväni vastauksen -
- seuraavasta kohteestani, Egyptistä.
Yli tuhat vuotta Stonehengen rakentamisen jälkeen -
- muuan egyptiläinen päätti myös palvoa aurinkoa.
Hänen ajatustaan pidettiin niin vaarallisena, -
- että hänen muistonsa pyyhittiin lähes olemattomiin.
Kiitos paljon.
Hänen olemassaolostaan on vain muutama jälki Kairon museossa.
- Hei! - Siinähän sinä olet!
Terve.
Egyptologi Salima Ikram -
- auttaa löytämään faarao Akhenatenin jäännökset -
- useiden faaraoiden jäännösten keskuudesta.
Siinä hän on.
- Akhenaten. - Aivan.
Hänen mielestään jumalia oli liikaa, -
- eikä häneen itseensä kiinnitetty tarpeeksi huomiota.
"On tarve tärkeälle jumalalle, -
- joka puhuu vain minun kauttani."
- Hän muutti asioita. - Radikaalisti.
Hän sulki suurimman osan temppeleitä -
- ja sanoi, että on olemassa erityinen jumala, Aten, aurinkojumala, -
- jota voi palvoa "minun kauttani".
Ja jotkut eivät pitäneet siitä.
Se ei ollut suosittu temppu, -
- koska muiden jumalien papit -
- joutuivat pois kuvioista.
Vuoden 1350 eaa. tienoilla
Akhenaten julisti, että aurinko olisi Egyptin ainoa jumala.
Siten hän perusti kirjoitetun historian ensimmäisen uskonnon, -
- jolla oli vain yksi jumala.
Mutta se ei kestänyt kauaa.
Kun hän kuoli, pappiskunta iski takaisin.
Tämä kohta on hakattu pois.
Siitä näkee, miten kuninkaan nimi on hakattu pois.
Myös Atenin nimeä on hakattu.
Kaikkea on vahingoitettu, -
- ja se on kadonnut, koska...
He tuhosivat muiston hänestä.
- Aivan. - Parhaansa mukaan.
Akhenaten toivoi, että hänen poikansa jatkaisi hänen perintöään.
Mutta poika oli vain yhdeksänvuotias noustessaan valtaistuimelle.
Hänen nimensä oli Tutankhamon.
Tässä on kuningas Tutankhamonin arkku.
- Kuuluisin faarao. - Ilman muuta.
Mutta hänestäkö tuli hallitsija yhdeksänvuotiaana?
- Hän hallitsi kymmenen lyhyttä vuotta. - Kymmenen lyhyttä vuotta?
Kuvittelisin, että yhdeksänvuotias -
- oli varmaan vanhojen miesten tossun alla.
"Ei näin voi jatkaa, pitää palata vanhoihin tapoihin."
Ilman muuta.
Hän teki, mitä käskettiin.
Hänen hallintokautensa poisti Akhenatenin hallinnon, -
- ja maa palasi uskontoonsa.
Useisiin jumaliin.
Vanhat jumalat palasivat täysin voimin.
Tutankhamonin papit pyyhkivät pois Akhenatenin yksijumalaisen uskonnon -
- ja yrittivät myös pyyhkiä hänet historiankirjoista.
Tässä se on.
Akhenatenin sarkofagi.
Onko tämä hänen sarkofaginsa?
Tai mitä siitä on jäljellä. Se on palasina.
Sen siitä saa, -
- kun yrittää muuttaa maailmaa.
Hän ei onnistunut muuttamaan sitä kovin pitkäksi aikaa.
Jumalten kanssa ei pelleillä.
Akhenatenin monoteistinen kokeilu epäonnistui.
Mutta en voi olla miettimättä, -
- josko vuoden 1300 eaa. tapahtumat -
- vaikuttivat toisen uskonnon syntyyn.
Täällä, Niilin rannoilla, -
- juutalaisen tradition mukaan
Mooses löytyi kaislojen keskeltä.
Ja siitä hetkestä alkoi monoteistisen uskon -
- leviäminen maailmaan.
Miten pienen israelilaisjoukon usko -
- saattoi levitä niin laajalle?
Nykyään lähes neljä miljardia muslimia, kristittyä ja juutalaista -
- palvoo samaa, ainoaa jumalaa.
Mikä tässä jumalassa oli niin erityistä?
Matkustan ympäri maailmaa selvittääkseni, -
- miten eri uskontojen ihmiset kokevat yhteyden jumalaan.
Tutkin, miten käsityksemme Jumalasta -
- on muuttunut vuosituhansien aikana.
Olen tullut Jerusalemiin, -
- koska puolet maailman ihmisistä -
- jäljittävät jumalansa tähän muinaiseen kaupunkiin.
Usko yhteen, kaikkivoipaan jumalaan -
- juurtui täällä noin 3000 vuotta sitten.
Juutalainen filosofi, Yoram Hazony, -
- kertoo minulle, miten yksi Jumala voitti monet.
Tämä on Jerusalemin vanha kaupunki.
Jerusalemin vanha kaupunki.
Näillä kaduilla on ollut tällaisia kauppoja tuhansien vuosien ajan.
Paitsi että tuhansia vuosia sitten -
- ne myivät jumalkuvia.
Pieniä patsaita, jotka esittivät jumalia.
Talmudin ajoilta on vanha tarina, -
- jonka mukaan Abrahamin isä omisti kaupan, joka myi jumalkuvia.
Mitä varten ne jumalat olivat?
Vanhoissa pakanauskonnoissa -
- jumalat edustivat kaikkea, -
- mitä joku voisi haluta tai tarvita.
On jumala, joka tuo sateen.
Sateen jumala.
Taistelukentällä pyritään voittoon, joten on sodan jumala.
Mutta ensin pitää selvittää, miten jumalia miellytetään, -
- että saa heiltä mitä haluaa.
Aivan niin.
Jotkut jumalista haluavat vain juhlat.
Viiniä, laulua, hyvää ruokaa.
Ei niin kauheaa.
Mutta jotkut halusivat verta.
"Jos sinä haluat jotain, niin minäkin haluan jotain.
Haluan sinun uhraavan poikasi."
Selvä.
Miten pääsemme sateen tai tulen jumalasta jumalaan, -
- jota ei voi nähdä eikä koskea ja josta ei edes tiedä, onko hän läsnä?
Siitä Abrahamin tarinassa on kyse.
Abraham näkee erilaiset jumalat.
On oltava yhdet säännöt.
Yhdet luonnonlait, -
- yksi moraalikoodi joka pätee kaikkiin ihmisiin.
Mitä hän voi tehdä? Minne hän voi mennä?
Kävellään, niin näytän sinulle.
Selvä.
Tässä näemme -
- uskonnollisen maailman keskuksen.
Tämä on se paikka.
Tuolla on Kalliomoskeija.
Tuolla taas Al Aqsa - moskeija.
Öljymäki.
Getsemanen laakso.
Ja alhaalla on Länsimuuri, -
- juutalaisuuden pyhin paikka.
Miksi täällä?
Yhden syyn takia.
Kun Abraham lähes uhrasi poikansa Iisakin, -
- se tapahtui juuri tuolla.
Abrahamia ympäröivät kuvainpalvojat, -
- jotka uhrasivat lapsiaan.
Murhasivat omia lapsiaan.
Abraham luuli noudattavansa Jumalan käskyä, -
- kun hän vei Iisakin tuonne...
Mutta Jumala sanoikin:
"Et koske poikaasi.
Et nyt etkä koskaan."
"On vain yksi Jumala.
Et enää koskaan uhraa yhtäkään lasta."
Sen kiellon muistoksi -
- juutalaiset rakensivat temppelin tänne, -
- ja sen tähden juutalaisuus ja kristinusko -
- pitävät tätä maailmanhistorian pyhimpänä paikkana.
Siitä seuraa kysymys.
Jumala on näkymätön, -
- eikä hänestä voi tehdä kuvaa.
Ei ole patsaita.
Yksi ainoa voima, joka säätää -
- fyysisesti ja moraalisesti -
- koko ihmiskuntaa ja koko maailmaa.
Hänellä ei ole ilmentymää, koska hän ei ole paikallinen mahti.
Juutalaisten yhden jumalan temppeleitä oli tällä paikalla tuhannen vuoden ajan, -
- kunnes roomalaiset tuhosivat sen, joka seisoi vuonna 70 jaa.
Mutta tuho ei lopettanut uskoa.
Uskomatonta tässä on se, -
- että kun tuhoaa temppelin, -
- joka kuuluu näkymättömälle jumalalle, -
- yhdelle ainoalle jumalalle...
Silloin ei tuhoa Jumalaa.
Hän on läsnä aivan yhtä paljon kuin ennenkin.
Hyvin sanottu.
Ja ymmärrettävää.
Abrahamin Jumala oli jumala, jonka kanssa saattoi olla yhteydessä -
- ilman temppeleitä tai kuvia.
Juutalaisille, samoin kuin kristityille ja muslimeille -
- tämä näkymätön jumala on aina mukana, -
- kääntyivät he hänen puoleensa milloin tai missä tahansa.
On todella ihmeellistä, että maailman kolme suurinta uskontoa -
- ovat olemassa niin lähellä toisiaan.
Kaikki palvovat yhtä jumalaa, samaa jumalaa, -
- jumalaa, joka on selvinnyt kauheuksista -
- kuten pyhän temppelin tuhoamisesta -
- ja uskonnollisesta väkivallasta.
Mutta miten saa yhteyden jumalaan, jolla ei ole fyysistä muotoa?
Mistä tietää, mikä on taivaallista ja mikä ei?
Päätin palata Kairoon -
- selvittääkseni, kuka jumala on muslimeille.
Islamissa uskotaan samaan jumalaan kuin juutalaisuudessa ja kristinuskossa, -
- mutta haluan tietää, onko eroja siinä, mitä he ajattelevat jumalasta.
Ahmed Ragab, islam-historioitsija, -
- toi minut Al-Hussain-moskeijaan.
Voiko tänne vain kävellä sisään niin kuin kirkkoon?
- Paikka on aina avoinna rukoukselle. - Kyllä.
Jos haluaa vain tulla -
- ja viettää aikaa kahdestaan Allahin kanssa.
Ilman muuta.
Tulin juuri ajoissa kuullakseni sen, -
- mikä muslimien mielestä on maailman kaunein ääni.
Rukouskutsu.
Uskovaisille muessinin laulu -
- on Jumalan ilmentymä.
Rukous lopetetaan sanomalla "as-salaam-aleikum", -
- aivan kuin kenen tahansa ihmisen kanssa tavatessa.
Rukous on -
- tapaaminen Jumalan kanssa, ja lopuksi sanotaan näkemiin.
"Hei, oli kiva jutella, nähdään myöhemmin."
Aivan niin. Nähdään ensi kerralla.
Allahin rukoileminen on kuin keskustelisi jonkun kanssa.
Mutta miten voi puhua jollekin, jolla ei ole ihmishahmoa?
Auttaakseen minua ymmärtämään asian
Ahmed on järjestänyt tapaamisen moskeijan hengellisen johtajan kanssa.
Hän on imaami Al-Amir Mahfouz.
Kiitos, kun puhut kanssamme.
Tervetuloa.
Kristittyjen uskossa
Jumalalla on ilmentymiä, -
- mutta vastaavaa ei ole islamissa.
Kenelle minä puhun?
Kuvittelenko minä ketään?
Jumalaa ei voi kuvitella.
Jumala on kuvittelukyvyn ulkopuolella.
Mitä sitten kuvittelemmekin ihmismielillämme,
Jumala on erilainen.
Yksi maailman koskettavimmista -
- ja kauneimmista äänistä -
- on muslimien rukouskutsu.
Mistä se on saanut alkunsa?
Sanotaan, että yksi Muhammedin kumppaneista -
- näki nukkuessaan näyn, -
- jossa hän kuuli rukouskutsun.
Kun hän heräsi, hän kertoi siitä Muhammedille.
Ja hän teki siitä rituaalin, -
- jossa sen avulla kutsutaan rukoukseen joka päivä, -
- viisi kertaa päivässä.
Miten muessin valitaan?
Onko sitä varten koe-esiintymisiä?
On. Niissä kuunnellaan ihmisiä, -
- ja se, jolla on paras ääni, saa paikan.
Miten olisi?
Pitää vielä harjoitella.
Ymmärrän.
Moskeijat on suunniteltu täytettäväksi kauniilla äänillä -
- ja aisteja ilahduttavilla näkymillä.
Arkkitehtuurista koraanin säkeisiin -
- mitä hienoimmalla kalligrafialla kirjoitettuna.
Monet muslimit näkevät tämän kauneuden Jumalan ilmentymänä.
Islam näkee Jumalan kaikessa, mikä on kaunista.
Koska Jumalalla ei ole fyysistä muotoa,
Hänet voi kohdata missä vain, millä vain aistilla.
Mutta kohtaamiset ovat vain yksi osa jumaluutta.
Jumala on aina enemmän kuin osaamme kuvitella.
Monet uskonnot eri puolilla maailmaa ja aikojen halki -
- ovat pyrkineet temppeliensä kauneudella taivaalliseen loistoon -
- ja nähneet jumalan luonnon kauneudessa.
Mutta joidenkin uskojen mukaan jumala voi ottaa fyysisen muodon.
Se muoto on ihminen.
Olen Shiprockissa, New Mexicossa, navajo-intiaanien mailla.
Todistan pian jotain, mitä harvat ulkopuoliset saavat nähdä.
Pyhä seremonia, jossa jumala ja ihminen -
- muuttuvat yhdeksi.
Tervetuloa.
Kiitos.
- Ole hyvä. - Hei, Morgan.
Mitä kuuluu?
- Meilläkin on jotain sinulle. - Onko?
On.
Katsos vain!
- Kiitos. - Ole hyvä.
Mihin me menemme nyt?
Sisälle.
- Niinkö? - Kyllä.
Hyvä on, tulen perässä.
Navajojen perinteisen majan, hoganin, sisällä
Petersonin perhe on sopinut jakavansa kanssani -
- seremonian, jonka avulla heidän nuorin tyttärensä Maysun -
- muuttuu tytöstä naiseksi.
Neljä päivää kestävän rituaalin päätteeksi -
- yksi navajojen jumalista asuu hänen sisällään.
Juuri noin. Tee siitä kartion muotoinen.
- Aivan. - Kuin kartio, näin.
Seremonian ydin -
- on suuren maissikakun tekeminen auringon kunniaksi.
Kuinka iso kakusta tulee?
Siitä tulee valtava.
Pidätkö sinä huolen tulesta?
- Kyllä. - Selvä.
Maysunin vanhempi sisar Kayla koki saman rituaalin neljä vuotta sitten.
Hän oppi yhteydestään navajojen jumaliin tai pyhiin.
Kerro minulle rituaalista.
Sen nimi on kinaalda-seremonia.
- Sanoisitko uudestaan? - Kinaalda.
Kinaalda.
Minun seremoniani pidettiin, kun olin kahdentoista.
Se on murrosikään liittyvä seremonia. Se sai alkunsa Muuttuvasta naisesta.
Me nimitämme häntä nimellä Asdzáá Nádleehé.
Asdzáá Nádleehé?
Juuri niin. Tarpeeksi lähellä.
- Hyvä ensi kerta. - Asdzáá Nádleehé.
Tarina alkoi siitä, että he halusivat
Muuttuvan naisen saavan lapsia.
Ensimmäinen nainen ja ensimmäinen mies -
- näkivät tumman pilven kohoavan Gobernador Knobin yli.
He kuulivat vauvan itkua.
Ja pyhät ihmiset käskivät heidät huolehtimaan lapsesta.
Lapsi kasvoi 12 päivässä kaksitoistavuotiaaksi.
- Kahdessatoista päivässä? - Kyllä.
Hän oli valmis muuttumaan naiseksi.
Kasvaakseen naiseksi
Maysunin on saatava yhteys Muuttuvan naisen henkeen, -
- joka navajojen mukaan yhä asuu näissä maisemissa.
Hänen on juostava joka päivä kohti nousevaa aurinkoa.
Juoksevatko nuoret naiset aamuisin aina itään?
Kyllä. Sekin liittyy Muuttuvan naisen tarinaan, -
- kun hänestä tuli nainen.
Kun hän sai lapsia, hän sai niitä auringon kanssa.
Pyhät ovat ympärillämme juuri nyt.
Tämä on tilaisuus seremonialle.
Rukoukset tulevat hänen ylleen ja työntävät häntä.
Kyse on vain hänestä.
Kyllä.
Hän saa kaikki rukoukset, -
- kaikki toiveet ja unelmat, joita hänelle toivotaan.
Mitä tahansa positiivista voikin ajatella, -
- jotta hänen elämästään tulisi vahva ja täysi.
Kaikki työnnetään kakkuun. Hän tietää, että kaikki nämä rukoukset ovat hänelle.
Kaikki hänelle.
Kun maissikakku paistuu hitaasti yön yli,
Maysun viettää viimeisen rituaaliyönsä.
Tänä iltana hänet liitetään yhteen Muuttuvan naisen kanssa.
Hän pysyy perheensä kanssa hoganissa aamuun asti, -
- ja navajojen poppamies laulaa pyhiä lauluja.
Ovatko kaikki nämä laulut, rukoukset ja siunaukset -
- nuorelle tytölle?
Nämä auttavat häntä matkalla, -
- kun hän muuttuu nuoreksi aikuiseksi.
Minä laulan heille -
- antaakseni heille voimia.
Siitä juoksussakin on kyse.
Kasvatetaan lihaksia ja kestävyyttä, -
- ja he muuttuvat hitaasti naisiksi.
Tänä iltana on paljon lauluja laulettavaksi, -
- mutta joidenkin kuuleminen on kiellettyä kaltaiseltani ulkopuoliselta.
- Kiitos. - Ole hyvä.
- Nähdään. - Nähdään pian.
Selvä.
Aamun koittaessa Maysun suorittaa kinaaldansa viimeisen juoksun.
Miltä tuntuu?
Saatan pyörtyä.
- Pyörrytkö sinä? - Kyllä.
- Hänellä on kuuma, hän pyörtyy. - Aivan.
Hyvä, että täällä on kylmä.
Sinusta on hyvä, että on kylmä. Muuten pyörtyisit.
Tänä aamuna -
- navajojen jumala on Maysunin sisällä -
- ja tekee hänestä pyhän.
Ole iloinen, kakkusi onnistui.
Se tarkoittaa, että tässä käy kyllä hyvin.
Eikö vain?
Kakkua saa syödä vasta, kun Maysun siunaa sen.
- Saanko minä palan? - Saat.
Älä polta kieltäsi.
Nyt kun se on ohi, miltä sinusta tuntuu?
Minusta tuntuu -
- kuin olisin selvinnyt armeijan leiristä.
Hienoa.
Kinaaldassa -
- navajotytöt saavat henkilökohtaisen kokemuksen Muuttuvasta naisesta.
Sellaisen saa vain syvällisen oivalluksen hetkellä.
Jumala on henki, joka on läsnä navajojen koko maisemassa.
Jos uskomme, että jumala ei vain ympäröi meitä, -
- vaan hänellä on voima myös siirtyä sisäämme...
Voimmeko ehkä selvittää mikä jumala on -
- katsomalla mielemme sisään?
Tuhansien vuosien ajan -
- jumala on ollut näkymätön ja koskematon.
Läsnäolo, jonka voi tuntea, mutta jota ei voi nähdä.
Tiede ehkä muuttaa sen.
Menin junalla Philadelphiaan -
- tapaamaan neurotieteilijää, joka tutkii, mitä aivoissamme tapahtuu, -
- kun koemme jotakin uskonnollista.
Aion selvittää, löydänkö jumalan -
- aivoistani.
Tohtori Andy Newberg on aloittanut uuden tieteenalan, -
- jota hän kutsuu neuroteologiaksi.
Tiedän, että olet tutkinut aivoja paljon, -
- kuten miten aivot reagoivat meditaatioon.
Voisitko kertoa siitä enemmän?
Ilman muuta.
Kun katsomme aivoja, näemme suuria eroja, -
- kun uskonnolliset tai hengelliset ihmiset -
- rukoilevat tai meditoivat.
Näemme, mitä sisällämme tapahtuu, -
- kun ajattelemme jumalaa, koemme jumalan, -
- rukoilemme jumalaa, mitä kyseinen henkilö tekeekin.
Etsitkö jumalan fyysisiä ilmentymiä?
Kyllä, etsimme jumalan fyysisiä ilmentymiä.
Minua kiinnostaa tietää, -
- onko minun aivoissani jumalan ilmentymää.
Voimme tutkia asiaa.
- Tule. - Katsotaan, löytyykö sitä.
Nipistää vähän.
Anteeksi.
Kunhan vitsailen.
Prosessi aloitetaan radioaktiivisella väriaineella.
Mitä tapahtuu, jos pudotat tuon?
Jos sitä putoaa lattialle, joudumme sulkemaan huoneen -
- ja evakuoimaan kaikki.
Älä sitten pudota sitä.
En pudota.
Kun veressäni on radioaktiivinen jäljitysaine,
Andy voi mitata paljonko verta virtaa aivojeni eri osiin.
Mitä enemmän käytän jotakin osaa aivoistani, -
- sitä enemmän radioaktiivista väriä sinne kertyy.
Teimme jo alkuskannauksen, jossa vain lepäsin silmät ummessa.
Nyt yritän meditoida ja ajatella jumalaa, -
- jotta näemme, muuttuuko mikään.
On aika keskittyä hengitykseen.
Selvä.
Yritä päästä mahdollisimman hyvään tilaan.
Keskity hengitykseen.
Yritä keskittyä oikein syvällisesti.
Voinko aloittaa?
- Voit aloittaa. - Selvä.
Nyt voit lopettaa meditoinnin.
Miten meni?
Hyvin. Kauanko tässä kesti?
Noin 11 tai 12 minuuttia.
Ennen kuin jäljitysaine häipyy elimistöstäni...
Olet tässä selälläsi.
...minun on mentävä tähän kolmiulotteiseen skanneriin nähdäkseni, -
- muuttuivatko aivoni, koska meditoin jumalasta.
No niin.
Katso, kaksi silmää, nenä ja suu.
Minusta näyttää kuin hymyilisit.
Mitä näet vai näetkö mitään?
Nämä ovat kaksi skannaustasi.
Tämä on lepotila. Tämä on meditaatiotila.
Tässä näet, että otsalohkosi -
- on enimmäkseen keltainen, -
- kun taas meditaation aikana -
- koko otsalohko loistaa.
Jos keskittyy johonkin, -
- rukoilee tai keskittyy jumalaan, -
- yrittää ottaa yhteyden jumalaan, -
- silloin otsalohkon toiminta kiihtyy.
Miten eroan vaikka nunnasta, joka rukoilee, -
- tai meditoivasta buddhalaisesta munkista?
Voiko minua verrata lainkaan?
Rukoilemiseen keskittyvät nunnat -
- ja buddhalaiset, jotka keskittyivät kuvaan, -
- aktivoivat myös otsalohkonsa.
Sinä teit aivan samoin.
Ja pystytkö erottamaan, -
- ajattelenko jumalaa?
Itse asiassa skannasimme ateistin, -
- joka oli hyvä meditoimaan. Pyysimme häntä -
- keskittymään jumalaan, meditoimaan jumalaa ajatellen, -
- eikä hänen otsalohkonsa juuri reagoinut.
Itse asiassa -
- toiminta väheni hieman.
Se väheni jonkin verran.
Eli vaikka hän sanoi -
- keskittyvänsä jumalaan, -
- hän ei pystynyt tekemään sitä hyvin, -
- koska hän ei uskonut.
Se kertoi minulle, -
- että uskoimme sitten mihin tahansa, -
- tärkeintä on että uskoo, -
- että se on tärkeää.
Uskomatonta, että joku keksi -
- antaa radioaktiivisen pistoksen -
- ja tutkia sen avulla aivoja.
Aivot ovat niin monimutkaiset, -
- ettei ole vain yhtä jumalakohtaa -
- tai aivojen jumala-aluetta, -
- vaan aivot ovat kokonaan mukana.
Se muuttaa sitä, miten maailman näkee.
Ilmeisesti -
- on mahdollista nähdä -
- jumalan fyysinen ilmentymä meidän sisällämme.
Oli sitten kristitty, buddhalainen tai muuten vain hengellinen ihminen, -
- jumalakokemus muuttaa aivoja -
- ja sitä, miten näemme maailman.
Se vasta on jotain.
Todisteet siitä, että jumalan kokeminen muuttaa meitä sisältäpäin -
- eivät ole yllätys uskovaisille, -
- mukaan lukien Lakewood Churchin jäsenet Houstonissa.
Tulin katsomaan miten 10000 kristittyä -
- voi kokea merkityksellisen ja henkilökohtaisen suhteen Jumalaan.
Tämän megakirkon pastorit,
Joel ja Victoria Osteen, ovat sopineet tapaavansa minut -
- ennen kuin jumalanpalvelus alkaa -
- ja keskustella kanssani filosofiastaan.
Haluan antaa heille jotain, mitä he voivat käyttää myöhemmin iltapäivällä.
En käytä paljon kirjatietoa -
- vaan puhun käytännöllisesti.
Tänään puhun siitä, miten voi käyttää Jumalan jo antamia lahjoja.
Ja kun täältä lähtee, -
- voi tuntea, että oli vaivan arvoista käydä kirkossa.
Voisimmeko rukoilla?
Meillä on minuutti aikaa ennen kuin astumme lavalle.
Joten aion rukoilla. Rukoiletko kanssamme?
Kiitos tästä päivästä.
Kiitos kaikista, jotka ovat paikalla -
- ja jotka katsovat televisiosta ja kuuntelevat radiosta, -
- ja pyydämme vain, että saamme oikeat sanat puhua.
Että jokainen henkilö kokisi läsnäolosi, voimasi, -
- että he tuntevat rohkaisua, toivoa ja inspiraatiota.
Että he ovat sinun kämmenelläsi.
Pyydän, Isä, sinulta palvelusta Jeesuksen nimeen.
Aamen.
Kiitos. On kunnia, että olet paikalla.
Kiitos. On kunnia olla paikalla.
- Tavataan jälkikäteen. - Parempi varoa.
Tanssit ennen kuin huomaatkaan.
Minut saa helposti liikkeelle.
On hyvä olla Herran talossa, -
- ja minä olen iloinen, että olen tänään kanssanne!
Meidät luotiin toimimaan parhaiten, -
- kun olemme yhteydessä Jumalaan.
Sisälläsi on voima, johon voit luottaa.
Älä elä elämääsi neutraalisti, vailla intohimoa, -
- vailla aikomuksia tai keskityskykyä.
Käytä sitä, mitä Jumala on sinulle antanut.
Uskalla ottaa uskon askelet.
Kysyn suoran kysymyksen: -
- kuka Jumala on?
Minä uskon, että Jumala on isämme, luoja.
Joku, joka antaa meille tarkoituksen ja kohtalon.
Joskus ihmisten on vaikea -
- uskoa sellaiseen, mitä ei näe.
Mutta on kyse siitä, että valitsee uskovansa.
On kyse siitä, että valitsee uskovansa.
Jeesus sanoi: "Haluan, että tulette luokseni."
Sanon ihmisille, että Jumalalle voi puhua milloin vain -
- niin kuin puhuisi ystävälle.
Ajatuksissaan voi -
- kiittää Jumalaa tästä päivästä.
Jumala voi olla läsnä elämässä, -
- jos Hänen haluaa olevan.
Sitä me yritämme opettaa, -
- että ihmiset ottaisivat Jumalan pois sunnuntaiaamun laatikosta.
Jumala on ollut monenlaisia asioita monille ihmisille.
Täällä te teette Jumalasta...
- Henkilökohtaisen. - Aivan.
- Lähestyttävän. - Aivan.
- Ja avuliaan. - Aivan niin.
Jumalan elämä elää ja asuu meissä.
Se on hengellinen elämä.
Se on sisälläsi oleva hengellinen voima.
Siihen meidän on saatava yhteys.
Aikamoinen show.
Noin 10000 ihmistä palvoi Jumalaa ja juhli.
Kaikilla oli oma henkilökohtainen kokemuksensa Jumalasta.
Tämä on uskoa sisäiseen Jumalaan.
Uskoa omaan inspiraatioon, omaan voimaan.
Jumala on niin monia asioita niin monille ihmisille.
Auringon lämmin valo.
Musiikin sulosoinnut.
Sisäinen ääni, joka ajaa meitä eteenpäin.
Ystävä.
Jos minulta kysytään, kuka jumala on, -
- sanon, että meissä kaikissa on vähän jumalaa.
Sinussa ja minussa.
Sisäinen jumalani -
- on se, mitä minä itse sisimmältäni olen.
Sisäinen jumalani on paras versio minusta.
Sisäinen jumalani on se, millainen haluaisin olla.
Millainen minun on tarkoitus olla.
Tekstitys: Aino Tolme